open-index/open-wikipedia-markdown huggingface dataset:
Noor Άμπου Ντάμπι

Το **Noor Άμπου Ντάμπι** είναι η μεγαλύτερη μονάδα ηλιακής ενέργειας στον κόσμο από τον Νοέμβριο του 2022 και βρίσκεται σε μία ενιαία τοποθεσία στο Σουίχαν, κοντά στο Άμπου Ντάμπι.

## Περιγραφή

Το Noor Abu Dhabi διαθέτει 3,2 εκατομμύρια ηλιακούς συλλέκτες.

“Noor” είναι η αραβική λέξη για το «φως».

Η παραγωγική ικανότητα είναι 1.177 GW· το συνολικό κόστος του έργου είναι 870 εκατομμύρια δολάρια. Το εργοστάσιο παρέχει ενέργεια σε 90.000 άτομα στο Άμπου Ντάμπι. Χρησιμοποιεί ρομποτική τεχνολογία για τον καθαρισμό των ηλιακών συλλεκτών χωρίς τη χρήση νερού. Τα ρομπότ διανύουν καθημερινά μια απόσταση 1.600 χιλιομέτρων για τον καθαρισμό τους.

Το εργοστάσιο λειτουργεί από την Sweihan PV Power Company, η οποία υπάγεται στην Εθνική Εταιρεία Ενέργειας του Άμπου Ντάμπι (TAQA). Πρόκειται για μια κοινοπραξία μεταξύ της κυβέρνησης του Άμπου Ντάμπι και μιας σύμπραξης της κινεζικής Jinko Solar Holding και της ιαπωνικής Marubeni Corp. Το εργοστάσιο ανέλαβε η εταιρεία Sterling and Wilson Solar, με έδρα την Ινδία. Tον Σεπτέμβριο του 2020, η μονάδα παρήγαγε συνολικά 2000 GWh με ποσοστό αποδοτικότητας 93%, παρέχοντας ηλεκτρική ενέργεια σε 66.000 σπίτια.

Οι εμπορικές δραστηριότητες του εργοστασίου ξεκίνησαν στις 30 Απριλίου 2019.

## Επιτεύγματα και βραβεία
Το εργοστάσιο προσέλκυσε την πιο ανταγωνιστική προσφορά τιμής στον κόσμο το 2016, στα 8,888 φιλς/κιλοβατώρα.

Βραβεύτηκε ως το Έργο Κοινής Ωφέλειας της Χρονιάς στα Βραβεία Μέσης Ανατολής για την Ηλιακή Ενέργεια του 2020 και ως το Έργο Παραγωγής Ενέργειας της Χρονιάς στα Βραβεία MEED Projects του 2020.

## Παραπομπές


Κατηγορία:Εγκαταστάσεις παραγωγής ενέργειας
Φρεντ Κέρλυ

Ο **Φρέντρικ Λη Κέρλυ** (αγγλ. *Fredrick Lee Kerley*, 7 Μαΐου 1995), γνωστότερος απλώς ως **Φρεντ Κέρλυ**, είναι Αμερικανός αθλητής του στίβου και συγκεκριμένα δρομέας ταχύτητας. Ξεκίνησε τη σταδιοδρομία του αγωνιζόμενος στον δρόμο των 400 μέτρων και μετά το 2020 στράφηκε στα 100 μέτρα και στα 200 μέτρα. Ο Φρεντ Κέρλυ έχει κερδίσει μετάλλια στο Παγκόσμιο Πρωτάθλημα Στίβου τόσο στα 400&nbsp;μ. όσο και στη σκυταλοδρομία 4×400 μέτρων.

Με βάση το ατομικό ρεκόρ του των 43,64 δευτερολέπτων, είναι ο όγδοος ταχύτερος αθλητής στην ιστορία του δρόμου των 400&nbsp;μέτρων. Κατά τη διάρκεια της πανδημίας του κορωνοϊού, ο Κέρλυ επέλεξε να αφοσιωθεί στον δρόμο των 100&nbsp;μ., ώστε να βελτιώσει την ταχύτητά του με σκοπό να τρέχει και τα 400&nbsp;μ. σε λιγότερο από 43 δευτερόλεπτα. Η απόφασή του αυτή απέδωσε και στο ότι κέρδισε το αργυρό μετάλλιο στα 100&nbsp;μ. στους Ολυμπιακούς Αγώνες του Τόκιο με επίδοση 9,84 δευτερόλεπτα, ενώ με ατομικό ρεκόρ 9,76 είναι μεταξύ των οκτώ ταχύτερων άνδρων στην ιστορία. Ακόμα σημαντικότερο ίσως είναι το ότι συγκαταλέγεται μεταξύ των τριών μόνο ανδρών (οι άλλοι δύο είναι ο Μάικλ Νόρμαν και ο Γουέιντ Φαν Νίκερκ) που έχουν ατομικές επιδόσεις κάτω των 10 δευτερολέπτων στα 100&nbsp;μ., κάτω των 20 στα 200&nbsp;μ. και κάτω των 44 δευτερολέπτων στα 400&nbsp;μέτρα.

## Παραπομπές


## Εξωτερικοί σύνδεσμοι

* Ο Φρεντ Κέρλυ στον ιστότοπο του World Athletics
* Ο Φρεντ Κέρλυ στο ''olympics.com''

Κατηγορία:Αμερικανοί αθλητές δρόμων ταχύτητας
Κατηγορία:Αμερικανοί Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χάλκινοι Ολυμπιονίκες του στίβου
Λείριον το μάρταγον

[μικρογραφία|Λείριον το μάρταγον (''Lilium martagon''), [Όσσα, Θεσσαλία.]]
Το **Λείριον το μάρταγον** (*Lilium martagon*), με κοινή ονομασία κρίνος ή τουρκολούλουδο, ανήκει στην οικογένεια των λιλιίδων (*Liliaceae*) και αποτελεί έναν από τους πέντε αυτοφυείς κρίνους της Ελλάδας, καθώς και ένα από τα εντυπωσιακότερα είδη της Ελληνικής χλωρίδας. 

## Ετυμολογία
Το όνομα του γένους *Lilium* προέρχεται από την λατινική ονομασία του κρίνου, η οποία με τη σειρά της προέρχεται από το αρχαίο ελληνικό λείριον (Ιπποκράτης, Θεόφραστος). Το όνομα του είδους *martagon* ίσως είναι ισπανικής προέλευσης με αναφορά στις μπούκλες των μαλλιών κυρίας ή ίσως προέρχεται από το τούρκικο τουρμπάνι martagān, λόγω του σχήματος του λουλουδιού.

## Γεωγραφική κατανομή
Είναι ευρασιατικό είδος που κατανέμεται στη Νότια και Κεντρική Ευρώπη επεκτεινόμενο μέχρι την Μογγολία. Απαντά σ΄ όλη την ηπειρωτική Ελλάδα, καθώς και στα νησιά του ΒΑ Αιγαίου.

## Οικολογία
Συναντάται σε υγρές σκιερές θέσεις, σε μεσοτυπικά δάση, σε υψόμετρο μεταξύ 650-1900 μ. 

## Περιγραφή
Είναι βολβώδες γεώφυτο ύψους 90-180 εκ. Τα φύλλα είναι λογχοειδή με πολλές παράλληλες νευρώσεις, τοποθετημένα κυκλικά ανά 5-10 σε σπόνδυλους κατά μήκος του βλαστού. Τα άνθη 4-12 είναι τοποθετημένα σε βότρυ στο άνω μέρος του βλαστού, έχουν χρώμα πορφυρό-ροδοϊώδες, με ανεστραμμένα πέταλα, τριχωτά στην ραχιαία πλευρά, συχνά με κοκκινόμαυρα στίγματα. Ανθίζει Ιούνιο-Ιούλιο.

## Προστασία
Όλοι οι κρίνοι αποτελούν εντυπωσιακά προστατεύονται από την Ελληνική Νομοθεσία (Προεδρικό Διάταγμα 67/81, ΦΕΚ 23/Α/81).

## Παραπομπές


## Πηγές

* Παπιομύτογλου Β. 2006, Αγριολούλουδα της Ελλάδας.
* Lafranchis T. & Sfikas G. 2001, Flowers of Greece (Vol. II).
* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

Κατηγορία:Λειριοειδή
Κατηγορία:Ελληνική χλωρίδα
Κατάλογος πρέσβεων των ΗΠΑ στην Ελλάδα

## Κατάλογος των πρέσβεων

### 1868–1899
* Τσαρλς Κίτινγκ Τάκερμαν (Υπουργός, 1868-71) 
* Τζον Μ. Φράνσις (Υπουργός, 1871-73) 
* Τζον Μ. Ριντ, Τζούνιορ (Υπουργός, 1873-77) 
* Τζον Μ. Ριντ, Τζούνιορ (Υπεύθυνος Υποθέσεων, 1877-79) 
* Γιουτζίν Σκουγιέρ (Υπουργός, 1882-84) 
* Γουόκερ Φέρν (Υπουργός, 1885-89) 
* Α. Λούντον Σνόουντεν (Υπουργός, 1889-92) 
* Τρούξτον Μπίλ (Υπουργός, 1892-93) 
* Έμπεν Αλεξάντερ (Υπουργός, 1893-97) 
* Γουίλιαμ Ο. Ροκχιλ (Υπουργός, 1897-99) 

### 1899–1942
* Άρθουρ Σέρμπερν Χάρντι (Υπουργός, 1899-1901) 
* Τσαρλς Σπένσερ Φράνσις (Υπουργός, 1901-02) 
* Τζον Μπρίνκερχοφ Τζάκσον (Υπουργός, 1902-07) 
* Ρίτσμοντ Πίρσον (Υπουργός, 1907-09) 
* Τζορτζ Χ. Μόζις (Υπουργός, 1909-12) 
* Jacob Gould Schurman (Υπουργός, 1912-13) 
* Τζορτζ Φ. Γουίλιαμς (Υπουργός, 1913-14) 
* Γκάρετ Ντρόπερς (Υπουργός, 1914-20) 
* Έντουαρντ Κάπς (Υπουργός, 1920) 
* Ιρβίν Λάφλιν (Υπουργός, 1924-26) 
* Ρόμπερτ Πιτ Σκίνερ (Υπουργός, 1926-32) 
* Λίνκολν ΜακΒή (Υπουργός, 1933-41) 
* Α. Τζ. Ντρέξελ Μπίντλ, Τζούνιορ (Υπουργός, 1941-42) 

### 1942–1997
* Α. Τζ. Ντρέξελ Μπίντλ, Τζούνιορ (Πρέσβης, 1942-43) 
* Αλεξάντερ Κ. Κερκ (Πρέσβης, 1943) 
* Λίνκολν ΜακΒή (Πρέσβης, 1943-47) 
* Χένρι Φ. Γκρέιντι (Πρέσβης, 1948-50) 
* Τζον Εμίλ Πιουριφού (Πρέσβης, 1950-53) 
* Καβέντις Γ. Κάνον (Πρέσβης, 1953-56) 
* Τζορτζ Β. Αλεν (Πρέσβης, 1956-57) 
* Τζέιμς Γουίλιαμς Ριντλμπέργκερ (Πρέσβης, 1958-59) 
* Έλις Ο. Μπρίγκς (Πρέσβης, 1959-62) 
* Χένρι Ρίτσαρντσον Λαμπουίς, Τζούνιορ (Πρέσβης, 1962-65) 
* Φίλιπς Τάλμποτ (Πρέσβης, 1965-69) 
* Χένρι Τάσκα (Πρέσβης, 1969-74) 
* Τζακ Μπλουμ Κιούμπις (Πρέσβης, 1974-77) 
* Ρόμπερτ Τζ. ΜακΚλόσκι (Πρέσβης, 1978-81) 
* Μοντίγκλ Στιρνς (Πρέσβης, 1981-85) 
* Ρόμπερτ Βόσλερ Κίλι (Πρέσβης, 1985-89) 
* Μάικλ Σωτήρχος (Πρέσβης, 1989-1993) 
* Τόμας Μ. Τ. Νάιλς (Πρέσβης, 1993-1997) 

### 1997-2025
* Νίκολας Μπερνς (Πρέσβης, 1997-2001) 
* Τόμας Τζ. Μίλερ (Πρέσβης, 2001-2004) 
* Τσαρλς Π. Ρις (Πρέσβης, 2004-2007) 
* Ντάνιελ Β. Σπέκχαρντ (Πρέσβης, 2007-10) 
* Ντάνιελ Μπένετ Σμιθ (Πρέσβης, 2010-2013) 
* Ντέιβιντ Ντ. Πιρς (Πρέσβης, 2013-2016) 
* Τζέφρι Ρ. Πάιατ (Πρέσβης, 2016-2022) 
* Τζορτζ Τζ. Τσούνης (Πρέσβης, 2022-2025)
* Κίμπερλι Ανν Γκίλφοϊλ (Πρέσβειρα, 2025-σήμερα)

## Σημειώσεις
Η πρεσβεία των ΗΠΑ στην Αθήνα έκλεισε στις 14 Ιουλίου 1941, μετά την Γερμανική κατοχή της Ελλάδας. Κατά την περίοδο αυτή, οι Ηνωμένες Πολιτείες διατηρούσαν διπλωματικές σχέσεις με την κυβέρνηση της Ελλάδας στην εξορία, η οποία βρισκόταν στο Λονδίνο (1941-43) και στη συνέχεια στο Κάιρο (1943-44). Ο πρέσβης ΜακΒή άνοιξε ξανά την πρεσβεία στην Αθήνα στις 27 Οκτωβρίου 1944. 

Η αμερικανική αποστολή αναβαθμίστηκε σε καθεστώς Πρεσβείας στις 29 Σεπτεμβρίου του 1942. Η ενέργεια αυτή θα προάγει επίσης τον Υπουργό Μπιντλ στο βαθμό του Πρέσβη, το οποίο απαιτούσε νέο διορισμό. Ο διορισμός έγινε άμεσα από τον τότε Πρόεδρο των ΗΠΑ, Φραγκλίνο Ρούζβελτ και επικυρώθηκε από την Γερουσία των Ηνωμένων Πολιτειών. Ο πρέσβης Μπίντλ παρουσιάστηκε στην ελληνική κυβέρνηση στις 30 Οκτωβρίου 1942.

## Παραπομπές
Άνταμ Χλόζεκ

Ο **Άνταμ Χλόζεκ** (*Adam Hložek*, 25 Ιουλίου 2002) είναι Τσέχος επαγγελματίας ποδοσφαιριστής που αγωνίζεται ως εξτρέμ για τη Χόφενχαϊμ και την εθνική ομάδα της Τσεχίας.

Αφού πέρασε από τις ακαδημίες της Σπάρτα Πράγας, ξεκίνησε να αγωνίζεται με την πρώτη ομάδα το 2018, κερδίζοντας ένα Κύπελλο Τσεχίας (2019-20). Από το 2022 μέχρι το 2024 ήταν παίκτης της Μπάγερ Λεβερκούζεν, με την οποία κατέκτησε ένα πρωτάθλημα και ένα Κύπελλο Γερμανίας. Το 2024 υπέγραψε στη Χόφενχαϊμ. 

'Εκανε το ντεμπούτο του με την εθνική Τσεχίας το 2020, ενώ ήταν στην αποστολή της ομάδας στο Euro 2020 και στο Euro 2024.

## Παραπομπές


Κατηγορία:Τσέχοι ποδοσφαιριστές
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Εθνικής Τσεχίας Κ21
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
NGC 4245

Ο **[[Νέος Γενικός Κατάλογος|NGC]] 4245** είναι ραβδωτός φακοειδής γαλαξίας με δακτύλιο ο οποίος βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 13 Μαρτίου 1785 και ανήκει στην ομάδα γαλαξιών «Κόμη I».

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ραβδωτοί φακοειδείς γαλαξίες
Κατηγορία:Δακτυλιοειδείς γαλαξίες
Κατηγορία:Κόμη Βερενίκης
4245
39437
07328
+05-29-049
Ίθαν Κάτζμπεργκ

Ο **Ίθαν Κάτζμπεργκ** (αγγλ. *Ethan Katzberg*, γενν. 5 Απριλίου 2002) είναι Καναδός αθλητής του στίβου και συγκεκριμένα σφυροβόλος, ο σημερινός χρυσός Ολυμπιονίκης. Επίσης κέρδισε το χρυσό μετάλλιο στο Παγκόσμιο Πρωτάθλημα Στίβου 2023,στους Παναμερικανικούς Αγώνες του 2023 και το αργυρό στους Αγώνες της Κοινοπολιτείας το 2022.

## Σταδιοδρομία
Ο Κάτσμπεργκ γεννήθηκε στο Νανάιμο και άρχισε να ασχολείται με τη σφυροβολία σε ηλικία 14 ετών. Μετά το σχολείο εγκαταστάθηκε στο Κάμλουψ προκειμένου να προπονηθεί από τον Ντύλαν Άρμστρονγκ, πρώην «χάλκινο» Ολυμπιονίκη στη σφαιροβολία.

Οι πρώτοι μεγάλοι διεθνείς αγώνες στους οποίους συμμετέσχε ο Κάτσμπεργκ ήταν το Παγκόσμιο Πρωτάθλημα Στίβου Νέων του 2021. Εκεί ολοκλήρωσε τον αγώνα τελευταίος, χωρίς ούτε μία έγκυρη βολή. Ωστόσο το επόμενο έτος κέρδισε το αργυρό μετάλλιο σε διοργάνωση ανδρών, τους Αγώνες της Κοινοπολιτείας.

Ο Κάτσμπεργκ είχε πρώιμη επιτυχία και στο διεθνές Diamond League, κερδίζοντας χρυσό μετάλλιο το 2023 στο Παρίσι. Λίγους μήνες αργότερα κέρδισε και τον πρώτο του καναδικό εθνικό τίτλο. Στο πρώτο του Παγκόσμιο Πρωτάθλημα ανδρών, στη Βουδαπέστη, πέρασε στον τελικό της σφυροβολίας με την καλύτερη επίδοση στα προκριματικά, ένα νέο ατομικό και εθνικό ρεκόρ Καναδά με 81,18 μέτρα. Με μικρή βελτίωση στην επίδοση αυτή, ο Κάτσμπεργκ στον τελικό πήρε και το χρυσό με ρίψη στα 81,25 μ. στην πέμπτη του προσπάθεια. Η νίκη αυτή τον κατέστησε επιπλέον τον νεότερο κάτοχο μεταλλίου στο αγώνισμα σε παγκόσμιο πρωτάθλημα και τον πρώτο Καναδό στην ιστορία που κέρδισε μετάλλιο στη σφυροβολία ανδρών. Επίσης η ίδια νίκη τερμάτισε την κυριαρχία του πέντε φορές παγκόσμιου πρωταθλητή Πάβεου Φάιντεκ, ο οποίος κατέλαβε την 4η θέση, αλλά και άφησε δεύτερο τον επίσης Πολωνό χρυσό Ολυμπιονίκη του Τόκιο Βόιτσεχ Νοβίτσκι. Τον θρίαμβο του Κάτσμπεργκ συμπλήρωσε για τον Καναδά η νίκη της Κέμρυν Ρότζερς στο αντίστοιχο αγώνισμα των γυναικών.

Μετά το Παγκόσμιο Πρωτάθλημα Στίβου ο Κάτσμπεργκ τελείωσε τη χρονιά κερδίζοντας και το χρυσό μετάλλιο στους Παναμερικανικούς Αγώνες του Σαντιάγο της Χιλής, με επίδοση 80,96 μέτρα, που αποτελούσε νέο ρεκόρ παναμερικανικών αγώνων.

Το 2024 άρχισε για τον αθλητή ακόμα πιο δυναμικά, καθώς στις 20 Απριλίου, σε αγώνες στο Ναϊρόμπι, έκανε ατομικό ρεκόρ και ρεκόρ Καναδά με επίδοση 84,38 μ., τη μεγαλύτερη που είχε σημειωθεί παγκοσμίως από το 2008.

## Παραπομπές


## Εξωτερικοί σύνδεσμοι

* O Κάτσμπεργκ στον ιστότοπο του World Athletics

Κατηγορία:Σφυροβόλοι
Κατηγορία:Καναδοί αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
NGC 4244

Ο **[[Νέος Γενικός Κατάλογος|NGC]] 4244** (καταγράφεται και ως **Caldwell 26** στον ομώνυμο κατάλογο) είναι σπειροειδής γαλαξίας στον αστερισμό Θηρευτικοί Κύνες και ανήκει στην ομάδα γαλαξιών M94. Η συγκεκριμένη ομάδα βρίσκεται σχετικά κοντά στην Τοπική ομάδα γαλαξιών, στην οποία ανήκει και ο Γαλαξίας μας. Στον γήινο ουράνιο θόλο ο NGC 4244 φαίνεται κοντά στον ορατό δια γυμνού οφθαλμού αστέρα β Κυνών Θηρευτικών αλλά και κοντά στους γαλαξίες NGC 4151 και NGC 4214.

Ο NGC 4244 απέχει περίπου 4,3 εκατομμύρια παρσέκ (14&nbsp;εκατομμύρια έτη φωτός). Κοντά στον πυρήνα του υπάρχει κεντρικό αστρικό σμήνος καθώς και ένα «φωτοστέφανο» θερμών αερίων.

## Παραπομπές


## Αναφορές

## Βιβλιογραφία
*
*

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Θηρευτικοί Κύνες
4244
Κατηγορία:Αντικείμενα Caldwell
39422
07322
+06-27-045
Αμάνε Μπερίσο Σανκούλε

Η **Αμάνε Μπερίσο Σανκούλε** (αγγλ. *Amane Beriso Shankule*, γενν. 13 Οκτωβρίου 1991) είναι Αιθιοπίδα αθλήτρια, δρομέας αντοχής με ειδίκευση στον μαραθώνιο. Το 2023 κέρδισε τον μαραθώνιο στο Παγκόσμιο Πρωτάθλημα Στίβου στη Βουδαπέστη. Ωστόσο πολύ μεγαλύτερη προσπάθεια κατέβαλε στις 4 Δεκεμβρίου 2022, όταν βελτίωσε το ατομικό ρεκόρ της κατά σχεδόν 6 λεπτά προκειμένου να κατακτήσει τη νίκη στον Μαραθώνιο της Βαλένθια, σημειώνοντας την τρίτη (τότε) καλύτερη επίδοση όλων των εποχών στον μαραθώνιο γυναικών.

Η Μπερίσο Σανκούλε εμφανίσθηκε στο διεθνές προσκήνιο όταν κέρδισε τον Ημιμαραθώνιο Ρώμης-Όστιας το 2015 με επίδοση 1:08:43. Το 2016 έτρεξε τον πρώτο διεθνή της μαραθώνιο, στο Ντουμπάι, τερματίζοντας δεύτερη με χρόνο 2:20:48. Το επόμενο έτος «ζευγάρωσε» τα ασημένια μετάλλια με τον Μαραθώνιο της Πράγας (επίδοση 2:22:15).

Αμέσως μετά, η αθλήτρια αντιμετώπισε μια σειρά τραυματισμών στο γόνατο και τον μηρό. Κέρδισε τον Μαραθώνιο της Μουμπάι το 2020 με 2:24:51, αλλά αποκαταστάθηκε πλήρως μόλις το 2022.

Τον Αύγουστο του 2022 η Μπερίσο Σανκούλε ήρθε πρώτη στον Μαραθώνιο της Πόλεως του Μεξικού με 2:25:05 (υψόμετρο 2.240 μέτρα). Στις 4 Δεκεμβρίου, η 31χρονη πλέον αθλήτρια εξέπληξε πολλούς όταν κέρδισε τον Μαραθώνιο της Βαλένθια με επίδοση 2:14:58, μια βελτίωση 5 λεπτών και 50 δευτερολέπτων του ατομικού ρεκόρ της, που βαστούσε από το 2016, προ των τραυματισμών της. Η νέα επίδοση ήταν νέο ρεκόρ διαδρομής, νέο εθνικό ρεκόρ Αιθιοπίας και η τρίτη (τότε) καλύτερη επίδοση όλων των εποχών παγκοσμίως στον μαραθώνιο γυναικών.

Τον Απρίλιο του 2023 η αθλήτρια τερμάτισε δεύτερη στον γνωστό Μαραθώνιο της Βοστώνης, με χρόνο 2:21:50, μερικά δευτερόλεπτα πίσω από την πρώτη Έλεν Όμπιρι.

## Ατομικά ρεκόρ
* 10 χιλιόμετρα επί δημοσίας οδού («10K»): 32:52 (Λανγκέ 2015)
* 15 χιλιόμετρα επί δημοσίας οδού: 47:53 (Σχέρενμπεργκ 2023)
* Ημιμαραθώνιος: 1:10:54 (Βαρσοβία 2015) και μια μη αναγνωρισμένη επίδοση 1:08:43 (το ίδιο έτος)
* Μαραθώνιος: 2:14:58 (Βαλένθια 2022)

## Παραπομπές


## Εξωτερικοί σύνδεσμοι

* Η αθλήτρια στον ιστότοπο του World Athletics

Κατηγορία:Αιθίοπες αθλητές του στίβου
Κατηγορία:Μαραθωνοδρόμοι
Κατηγορία:Δρομείς μεγάλων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Μαίρυ Μοράα

Η **Μαίρυ Μοράα** (αγγλ. *Mary Moraa*, γενν. 15 Ιουνίου 2000) είναι Κενυάτισσα αθλήτρια του στίβου και συγκεκριμένα δρομέας ημιαντοχής που ειδικεύεται στον δρόμο 800 μέτρων, όπου είναι παγκόσμια πρωταθλήτρια από το 2023. Ωστόσο είναι κάτοχος του εθνικού ρεκόρ Κένυας στον δρόμο των 400 μέτρων και όχι των 800.

Η Μοράα έμεινε ορφανή σε ηλικία δύο ετών μετά τον θάνατο του πατέρα της και κατόπιν και της μητέρας της. Μεγάλωσε με τον παππού και τη γιαγιά της στο Κισίι της δυτικής Κένυας και πήρε υποτροφία για να πάει σχολείο με βάση την επίδοσή της στο τρέξιμο.

Στην αρχή της αθλητικής σταδιοδρομίας της και μέχρι το 2021 ειδικεύθηκε στον  δρόμο των 400 μέτρων, όπου στο Παγκόσμιο Πρωτάθλημα Εφήβων (U18) του 2017, που έγινε στην πατρίδα της, στο Ναϊρόμπι κέρδισε το αργυρό μετάλλιο με χρόνο 53,31 δευτερόλεπτα. Το επόμενο έτος τερμάτισε πέμπτη στο ίδιο αγώνισμα στο Παγκόσμιο Πρωτάθλημα Νέων στο μακρινό Τάμπερε της Φινλανδίας.

Το 2019 κέρδισε το πρώτο της χρυσό μετάλλιο σε διεθνείς αγώνες, όταν τερμάτισε πρώτη στα 400&nbsp;μ. στο Παναφρικανικό Πρωτάθλημα Νέων στο Αμπιτζάν. Το ίδιο έτος έτρεξε για πρώτη φορά σε αγώνα γυναικών, στους Αφρικανικοί Αγώνες στη Ραμπάτ, όπου τερμάτισε τέταρτη. Στο πρώτο της Παγκόσμιο Πρωτάθλημα Στίβου, στην Ντόχα, έφθασε μόνο μέχρι τα ημιτελικά στα 400 μ. και το 2020 άρχισε να τρέχει στα 800 μέτρα.

Η αθλήτρια συμμετέσχε στους Ολυμπιακούς Αγώνες του Τόκιο το 2021 στα 800 μέτρα, όπου επίσης δεν μπόρεσε να προκριθεί στον τελικό αγώνα, έχοντας σημειώσει επίδοση 2:00,47.

Τον Ιούλιο του 2022 η Μοράα κέρδισε το χάλκινο μετάλλιο στα 800&nbsp;μέτρα στο Παγκόσμιο Πρωτάθλημα Στίβου 2022 στο Γιουτζήν του Όρεγκον (ΗΠΑ), με νέο ατομικό ρεκόρ 1:56,71. Τον επόμενο μήνα κέρδισε το χρυσό μετάλλιο στους Αγώνες της Κοινοπολιτείας και τον Σεπτέμβριο κέρδισε το Diamond League μετά την επικράτησή της στον τελικό των 800 μ. στη Ζυρίχη.

Το 2023 η Μοράα έγινε για πρώτη φορά παγκόσμια πρωταθλήτρια, νικώντας στον τελικό των 800 μ. στο Παγκόσμιο Πρωτάθλημα της Βουδαπέστης με νέο ατομικό ρεκόρ, 1:56,03, την Κίλι Χότζκινσον, η οποία σημείωσε χρόνο 1:56,34. Το ίδιο έτος σημείωσε νέο εθνικό ρεκόρ Κένυας στα 400 μ. με επίδοση 50,38 δευτερόλεπτα.

## Παραπομπές


## Εξωτερικοί σύνδεσμοι

* Η Μοράα στον ιστότοπο του World Athletics

Κατηγορία:Κενυάτες αθλητές του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κομητεία Τζόνσον (Κάνσας)

Η **Κομητεία Τζόνσον** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 609.863 κάτοικοι, η πιο πυκνοκατοικημένη κομητεία στο Κάνσας.  Έδρα της κομητείας του είναι το Olathe.  Η κομητεία πήρε το όνομά της από τον Τόμας Τζόνσον, έναν μεθοδιστή ιεραπόστολο που ήταν ένας από τους πρώτους αποίκους της πολιτείας. Σε μεγάλο βαθμό, η κομητεία περιέχει μια σειρά από προάστια του Κάνσας Σίτι του Μιζούρι, συμπεριλαμβανομένου του Όβερλαντ Παρκ, μιας κύριας πόλης και της δεύτερης πιο πυκνοκατοικημένης πόλης στη μητροπολιτική περιοχή του Κάνσας Σίτι.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,230 τ.χλμ, εκ των οποίων 1,200 τ.χλμ είναι στεριά και 30 τ.χλμ  (1,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κάνσας
Κομητεία Τζόνσον (Ιντιάνα)

Η **Κομητεία Τζόνσον** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 161.765.  Η έδρα της κομητείας είναι το Φράνκλιν. 
## Ιστορία
Η κομητεία Τζόνσον ιδρύθηκε το 1823. Πήρε το όνομα της από τον Τζον Τζόνσον, δικαστή του Ανώτατου Δικαστηρίου της Ιντιάνα.   
## Γεωγραφία
Σύμφωνα με το Γραφείο Απογραφής των ΗΠΑ, ο νομός έχει συνολική έκταση 833 τ.χλμ, εκ των οποίων 829 τ.χλμ  (ή 99,58%) είναι στεριά και 4,0 τ.χλμ (ή 0,42%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Μάριον (βόρεια)
* Κομητεία Σέλμπι (ανατολικά)
* Κομητεία Βαρθολομαίου (νοτιοανατολικά)
* Κομητεία Μπράουν (νοτιοδυτικά)
* Κομητεία Μόργκαν (δυτικά)

## Παραπομπές


Κατηγορία:Κομητείες της Ιντιάνα
Κομητεία Τζόνσον (Άρκανσο)

Η **Κομητεία Τζόνσον** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 25.749 κάτοικοι.  Η έδρα της κομητείας είναι το Κλάρκσβιλλ.  Η κομητεία Τζόνσον είναι η 30η κομητεία του Αρκάνσο, που σχηματίστηκε στις 16 Νοεμβρίου 1833, από ένα τμήμα της κομητείας Πάουπ και πήρε το όνομά της από τον Δικαστή Μπέντζαμιν Τζόνσον, 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,770 τ.χλμ , εκ των οποίων 1,700 τ.χλμ είναι στεριά και 70 τ.χλμ (3,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Άρκανσο
Τουσμπά

Η **Τουσμπά** (τουρκ. *Tuşba* κουρδ. *Tuşpa)* είναι δήμος και διαμέρισμα της Επαρχίας Βαν στην Τουρκία. Η έκταση της είναι 1.948 km2 και ο πληθυσμός της είναι 163.301 (2022).  Η περιοχή Τουσμπά δημιουργήθηκε κατά την αναδιοργάνωση του 2013 από μέρος της πρώην κεντρικής περιοχής του Βαν, μαζί με τη νέα περιοχή Ιπεκιολού. Η περιοχή είναι στο βόρειο τμήμα της Επαρχίας Βαν. Το όνομα Τουσμπά αναφέρεται στην Τουσπά, πρωτεύουσα των Ουράρτιων την 1η χιλιετία π.Χ..

## Παραπομπές


## Εξωτερικοί σύνδεσμοι
* 

Τουσμ
Δάσος Νταρζλούμπσκα

μικρογραφία|Δάσος Νταρζλούμπσκα
Το **Δάσος Νταρζλούμπσκα** (πολωνικά: *Puszcza Darżlubska*), το οποίο βρίσκεται στο βόρειο τμήμα της Πολωνίας, είναι δασικό συγκρότημα στην περιοχή της Βαλτικής Θάλασσας, εντός της γεωγραφικής περιοχής Κασουβιανής Ακτής (Pobrzeże Kaszubskie), που συνορεύει στα νότια με το Πάρκο Τοπίου Τρίπολης, με το οποίο χωρίζεται από τον ποταμό Ρέντα. Εντός του δάσους υπάρχουν δύο φυσικά καταφύγια. Η έρημος είναι επίσης η πηγή δύο ποταμών: της Πιάσνικα και της Γιζτεπκά. Η περιοχή είναι επίσης η πηγή δύο ποταμών: Πιασνίτσα και Γκιζντέπκα. Το όνομα του Δάσους Νταρζλούμπσκα προέρχεται από το κοντινό χωριό Νταρζλούμπιε, βόρεια του Γντάσκ.

Το Δάσος Νταρζλούμπσκα είναι ο δεύτερος μεγαλύτερος τόπος μαζικής δολοφονίας Πολωνών αμάχων στην Πομερανία (μετά από το στρατόπεδο συγκέντρωσης Στούτχοφ) κατά τη διάρκεια του Β΄ Παγκοσμίου Πολέμου, με μέχρι 16.000 θύματα να έχουν δολοφονηθεί στον τόπο. Οι οικογένειες Πολωνών μεταναστών που ζούσαν στη Γερμανία πριν από τον πόλεμο ήταν η μεγαλύτερη ομάδα δολοφονηθέντων. Εκτός από Πολωνούς και Κασούβιους, τα θύματα περιλαμβάνουν ασθενείς από ψυχιατρεία (συμπεριλαμβανομένων Γερμανών), Τσέχων και Εβραίων. Τα κύματα των ναζιστικών γερμανικών εκτελέσεων, γνωστά ως οι Σφαγές στην Πιασνίτσα, περίπου 12.000-16.000 θυμάτων, διαπράχθηκαν μεταξύ του φθινοπώρου του 1939 και της άνοιξης του 1940 κοντά στο χωριό Βιέλκα Πιασνίτσα.

Με συνολική έκταση περίπου 17.271 εκτάρια, το Δάσος Νταρζλούμπσκα περιλαμβάνει δύο προστατευόμενες περιοχές τοπίου. Η χλωρίδα και των δύο είναι παρόμοια με εκείνη του Πάρκου Τοπίου Τρίπολης που ιδρύθηκε το 1979. Το κυρίαρχο δέντρο είναι η ευρωπαϊκή οξιά (Fagus sylvatica), που σχηματίζει σύδεντρα με πεύκα και άλλα κωνοφόρα δέντρα.

## Γεωγραφία
Παρά την έλλειψη τουριστικών μονοπατιών, το Δάσος Νταρζλούμπσκα είναι επίσης μια καλή περιοχή αναψυχής με πολλά φυσικά, ιστορικά και πολιτιστικά αντικείμενα και διάφορα σημεία ενδιαφέροντος για τους επισκέπτες.
μικρογραφία|Ένα από τα πολλά μικρότερα σημεία θανάτου μέσα στο δάσος.

## Τόπος δολοφονιών
Τα κύματα των ναζιστικών γερμανικών εκτελέσεων, γνωστά ως οι Σφαγές στην Πιασνίτσα, περίπου 12.000-16.000 ομήρων (κυρίως μέλη των πολωνικών οικογενειών μεταναστών εργαζομένων που κατοικούσαν στη Γερμανία μεταξύ των πολέμων και μέλη της πολωνικής ιντελιγκέντσια), έγιναν μεταξύ του φθινοπώρου του 1939 και της άνοιξης του 1940 κοντά στο χωριό Βιέλκα Πιασνίτσα. Υπάρχουν διάφορα σημεία μνήμης στο δάσος, σε 26 μαζικούς τάφους των θυμάτων και αλλού.

## Δείτε επίσης
* Εγκλήματα πολέμου στην κατεχόμενη Πολωνία κατά το Β΄ Παγκόσμιο Πόλεμο
* Βεϊχερόβο, στην Πομερανία του Γκντανσκ

## Παραπομπές



Κατηγορία:Δάση της Πολωνίας
Κατηγορία:Τοποθεσίες του Ολοκαυτώματος στην Πολωνία
Κατηγορία:Τοποθεσίες σφαγών του Ιντελιγκέντσακτιον
Λιτσίλε Τεμπούχο

Ο **Λιτσίλε Τεμπούχο** (*Letsile Tebogo*, γενν. 7 Ιουνίου 2003) είναι αθλητής του στίβου από την Μποτσουάνα, ο οποίος ειδικεύεται στους δρόμους ταχύτητας. Αναδείχθηκε χρυσός Ολυμπιονίκης στα 200 μέτρα στους Ολυμπιακούς Αγώνες του 2024 σημειώνοντας και ρεκόρ Αφρικής, ενώ την ίδια χρονιά ήταν ο αθλητής της χρονιάς της World Athletics.

Σε ηλικία μόλις 20 ετών πήρε αργυρό μετάλλιο στο Παγκόσμιο Πρωτάθλημα Στίβου 2023 στο αγώνισμα των 100&nbsp;μέτρων και κατόπιν χάλκινο μετάλλιο στα 200&nbsp;μέτρα. 

Ο Τεμπούχο ήταν επίσης κάτοχος του παγκόσμιου ρεκόρ νέων (αθλητών κάτω των 20 ετών) στα 100 μ. από τον Απρίλιο του 2022 έως τον Ιούλιο του 2023, ενώ ήταν ο πρώτος αθλητής από την Μποτσουάνα που σημείωσε ποτέ επίδοση κάτω των 10 δευτερολέπτων στο αγώνισμα.

## Βιογραφία

Σε ηλικία έξι ετών ήταν ήδη ένας άρτιος ποδοσφαιριστής και δρομέας ταχύτητας. Οι δάσκαλοί του τον ενθάρρυναν να εξασκηθεί και στα δύο αθλήματα, αλλά οι τραυματισμοί εμπόδισαν την ποδοσφαιρική του καριέρα και έτσι επέλεξε να επικεντρωθεί αποκλειστικά στον στίβο. Στο σχολικό πρωτάθλημα της χώρας του του 2016, κέρδισε τα 100 μέτρα, τα 200 και τη σκυταλοδρομία 4x100, κερδίζοντας την πρώτη του κλήση στην εθνική ομάδα. «Δεν πήρε στα σοβαρά τα σπριντ μέχρι το 2019» όπως λέει ο ίδιος, όταν έτρεξε τα πρώτα του 100 μέτρα σε 10,68 και σημείωσε 21,12 στα 200 μέτρα. είναι τώρα ο δεύτερος σπρίντερ που σπάει το φράγμα των 10 δευτερολέπτων μετά τον Αμερικανό Μπρόμελ.

Το 2021 ήταν η χρονιά της ανάδειξής του έχοντας κερδίσει τον δρόμο 100 μέτρων και έρθει δεύτερος στα 200 μέτρα στο Παγκόσμιο Πρωτάθλημα Στίβου Νέων. Έγινε ο πρώτος αθλητής από την Μποτσουάνα που πήρε Παγκόσμιο πρωτάθλημα στίβου σε οποιοδήποτε ηλικιακό επίπεδο στα 100 μ. στην ιστορία. Επιπλέον κέρδισε τα 200 μέτρα στο Αφρικανικό Πρωτάθλημα Στίβου του 2022, καθιστάμενος ο νεότερος κάτοχος αυτού του τίτλου στην ιστορία του πρωταθλήματος. Τον Αύγουστο του 2022, κατέρριψε το δικό του ρεκόρ, σημειώνοντας επίδοση 9,91 δευτερολέπτων στον τελικό του Παγκόσμιου Πρωταθλήματος κάτω των 20 ετών στο Παγκόσμιο Πρωτάθλημα της ηλικίας του στο Κάλι της Κολομβίας.
Στο Παγκόσμιο Πρωτάθλημα Στίβου της Βουδαπέστης το 2023 κατέκτησε το αργυρό μετάλλιο στα 100 μέτρα με χρόνο 9,88 δευτερόλεπτα. Το ασημένιο μετάλλιό του σηματοδότησε την πρώτη φορά που η Αφρική έβαλε αθλητή στο παγκόσμιο βάθρο των 100 μέτρων στην κατηγορία των ανδρών και είναι το τρίτο του μετάλλιο σε παγκόσμιο επίπεδο σε ηλικία μόλις 20 ετών (επιπλέον των τίτλων σε επίπεδα κάτω των 18 και κάτω των 20 ετών).

Στις 17 Φεβρουαρίου 2024 ο Τεμπούο κατέρριψε στην Πρετόρια το παγκόσμιο ρεκόρ στο ανεπίσημο αγώνισμα των 300 μέτρων, με επίδοση 30,69 δευτερόλεπτα.

## Παραπομπές


## Εξωτερικοί σύνδεσμοι
 
* [Ο Τεμπούχο στον ιστότοπο του [World Athletics]] 

Κατηγορία:Άνθρωποι από την Μποτσουάνα
Κατηγορία:Δρομείς ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Ολυμπιονίκες από την Μποτσουάνα
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Θεοδωριάς (αποσαφήνιση)

Η **Θεοδωριάς** μπορεί να αναφέρεται σε:

* Θεοδωριάς (επαρχία), βυζαντινή επαρχία στη Συρία, ιδρύθηκε το 528 και πήρε το όνομά της από τη Ρωμαία αυτοκράτειρα Θεοδώρα.
* Ολβία, Λιβύη, πόλη στην Κυρηναϊκή που ιδρύθηκε από τη Ρωμαία αυτοκράτειρα Θεοδώρα.
* Βάγκα, μια αρχαία πόλη στην Τυνησία που τώρα ονομάζεται Μπέγια, ονομάστηκε επίσης Θεοδωριάς κατά τη διάρκεια της Ρωμαϊκής (Βυζαντινής) διακυβέρνησης.
Λέναρτ Στάνταρ

Ο **Λέναρτ Στάνταρ** είναι Σουηδός πρώην αθλητής της σκοποβολής.

Στο Σουηδικό πρωτάθλημα πήλινου στόχου υπήρξε πρωταθλητής στο ατομικό σκιτ το 1962 και το 1964.

Το 1962 στο Παγκόσμιο πρωτάθλημα σκοποβολής του Καΐρου κέρδισε το χάλκινο μετάλλιο στο ομαδικό σκιτ.Στο Ευρωπαϊκό πρωτάθλημα πήλινου στόχου κατέκτησε το χάλκινο μετάλλιο στο ομαδικό σκιτ το 1963 στο Μπρνο και το χάλκινο μετάλλιο στο ατομικό σκιτ το 1965 στη Λισαβόνα.

## Παραπομπές


Κατηγορία:Σουηδοί αθλητές της σκοποβολής
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Streptoalloteichus tenebrarius

Το ***Streptoalloteichus tenebrarius*** (συνώνυμο, ***Streptomyces tenebrarius***) είναι βακτήριο που βιοσυνθέτει τα αντιβιοτικά φαρμακευτικά σκευάσματα, τομπραμυκίνη και απραμυκίνη.

## Παραπομπές

Κατηγορία:Βακτήρια
Κομητεία Τζόνσον (Άιοβα)

Η **Κομητεία Τζόνσον** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 152.854,  καθιστώντας την την τέταρτη πιο πυκνοκατοικημένη κομητεία στην Άιοβα. Η έδρα της κομητείας είναι η Άιοβα Σίτυ.  Η κομητεία Τζόνσον περιλαμβάνεται στη μητροπολιτική περιοχή της Άιοβα Σίτυ, η οποία περιλαμβάνεται επίσης στη συνδυασμένη στατιστική περιοχή Cedar Rapids-Iowa City Corridor . 

## Ιστορία
Η κομητεία Τζόνσον ιδρύθηκε τον Δεκέμβριο του 1837 από το νομοθετικό σώμα της Επικράτειας του Ουισκόνσιν, μιας από τις δεκατρείς κομητείες που ιδρύθηκαν από αυτό το σώμα σε μια συνολική πράξη.  Η περιοχή της κομητείας χωρίστηκε από την κομητεία Ντουμπούκ, και δεν είχε αρχικά μια πολιτική κυβέρνηση, αλλά διοικείται από αξιωματούχους της κομητείας Σίνταρ. Αρχικά ονομάστηκε από τον αντιπρόεδρο των ΗΠΑ Ρίτσαρντ Τζόνσον (1780–1850).  Το 2020, το συμβούλιο εποπτών της κομητείας Τζόνσον ψήφισε ομόφωνα την αλλαγή του συνονόματος της κομητείας σε Λούλου Μέρλ Τζόνσον (1907–1995), η πρώτη μαύρη γυναίκα στην πολιτεία που απέκτησε διδακτορικό δίπλωμα. Ο Αντιπρόεδρος Τζόνσον ήταν δουλοκτήτης που είχε σεξουαλικές σχέσεις με πολλούς από τους σκλάβους του.  Το πρώτο δικαστήριο στην κομητεία ήταν μια διώροφη ξύλινη δομή, που χτίστηκε το 1838 στον οικισμό του Ναπολέοντα,  περίπου δύο μίλια νότια του σημερινού δικαστηρίου. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,610 τ.χλμ, εκ των οποίων 1,590 τ.χλμ είναι στεριά και 20 τ.χλμ  (1,5%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Λιν (βόρεια)
* Κομητεία Σίνταρ (ανατολικά)
* Κομητεία Μασκάτιν (ανατολικά και νοτιοανατολικά)
* Κομητεία Λουίζα (νοτιοανατολικά και νότια)
* Κομητεία Ουάσινγκτον (νότια)
* Κομητεία Άιοβα (δυτικά)
* Κομητεία Μπέντον (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Τζόνσον (Ουαϊόμινγκ)

Η **Κομητεία Τζόνσον** () είναι κομητεία στην πολιτεία του Ουαϊόμινγκ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 8.447 κάτοικοι.  Η έδρα της κομητείας είναι το Μπάφαλο.  Το Kaycee είναι η μόνη άλλη ενσωματωμένη πόλη στην κομητεία.

Σύμφωνα με το Γραφείο Απογραφής των ΗΠΑ, η κομητεία έχει έκταση 10,810 τ.χλμ  , εκ των οποίων 10,760 τ.χλμ είναι στεριά και 50 τ.χλμ  (0,5%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Ουαϊόμινγκ
Ολβία, Λιβύη

[δεξιά|μικρογραφία|300x300εσ|Ψηφιδωτό που τιμεί την επανίδρυση της Ολβίας από την αυτοκράτειρα [Θεοδώρα (αυτοκράτειρα)|Θεοδώρα. Επιγρ,: ΠΟΛΙC ΝΕΑ ΘΕΟΔΩΡΙΑC.]]

Η **Ολβία** ή η Θεοδωριάς ήταν μια Ρωμαϊκή (Βυζαντινή) πόλη μεταξύ Μαρτζ και Μπέιντα στην περιοχή Κυρηναϊκή της σύγχρονης Λιβύης. Η Ολβία είναι τώρα κυρίως αρχαιολογικός χώρος. Το σύγχρονο όνομα της τοποθεσίας είναι Qasr Libya, από το qasr (κάστρο) της ισλαμικής περιόδου στην περιοχή και το Libya ή Lebia ως παραφθορά του αρχαίου ονόματος Oλβία.

## Ιστορία
Η αρχαία πόλη της **Ολβίας**, μετά την καταστροφή από τους Βανδάλους και τις εισβολές από τους Λαγκουάταν νομάδες (Λουάται), ιδρύθηκε ξανά το 539 μ.Χ. ως "*πόλις νέα*" Θεοδωριάς από τη Ρωμαία αυτοκράτειρα Θεοδώρα.

[δεξιά|μικρογραφία|254x254εσ|Ψηφιδωτό, με παράσταση του αρχαίου φάρου της [Αλεξάνδρεια|Αλεξάνδρειας, στην Ολβία, Λιβύη. Επιγρ.: Ο ΦΑΡΟC.]]

Το μόνο που απέμεινε από την πόλη είναι δύο βυζαντινές εκκλησίες. Η μία είναι ενσωματωμένη στο Κασρ, το οποίο τώρα φιλοξενεί το Μουσείο Κασρ Λιβύα.  Η άλλη εκκλησία ανασκάφθηκε από τον Ρίτσαρντ Γκούντσιλντ στα μέσα της δεκαετίας του 1950.Μόνο το σχέδιο του δαπέδου παραμένει, αλλά πενήντα ωραία πλαίσια ψηφιδωτού που απεικονίζουν τον γνωστό κόσμο, την επανίδρυση και τον διάκοσμο της πόλης από τη Θεοδώρα, εκτίθενται στο μουσείο.  Σε ένα από αυτά, δύο μορφές φέρουν τα ονόματα του Μακαρίου και του Θεοδώρου, επισκόπων, όπου ο τελευταίος χαρακτηρίζεται ως "νέος επίσκοπος", μάλλον ο διάδοχος του Μακαρίου. 

## Επισκοπή
Υπάρχουν πέντε γνωστοί αρχαίοι επίσκοποι αυτής της αρχαίας επισκοπής. Οι δύο πρώτοι αναφέρονται στην επιστολή που έγραψε ο Συνέσιος της Κυρήνης στον Θεόφιλο της Αλεξανδρείας το 412, στην οποία ο συγγραφέας πληροφορεί τον αρχιεπίσκοπο της Αλεξάνδρειας ότι μετά από μια μακρά διακονία και μια μακρά ζωή απεβίωσε "ο πολύ καλός πατέρας Αθάμας"; ότι οι πιστοί της Ολβίας επέλεξαν ομόφωνα ως διάδοχό του τον Αντώνιο, έναν έντιμος και δίκαιο άνδρα.

Ο επίσκοπος Πόπλιος συμμετείχε στη Σύνοδο της Εφέσου το 431.

Από το 1933 η Ολβία έχει συμπεριληφθεί μεταξύ των των επισκοπικών της Καθολικής Εκκλησίας· ο τίτλος δεν έχει απονεμηθεί από τις 26 Μαΐου 1978.

### Γνωστοί επίσκοποι

#### Ύστερη αρχαιότητα

* Αθάμας (άκμασε το 412) 
* Αντώνιος (άκμασε μετά το 412) 
* Πόπλιος (Publius) (άκμασε το 431) 
* Μακάριος (άκμασε το 539/540) 
* Θεόδωρος (άκμασε το 539/540) 

#### Σύγχρονη εποχή (Καθολική Εκκλησία)

* Τιχαμέρ Τοθ (1938-1939) 
* Τζέιμς Κόλμπερτ (1939-1955) 
* Ελίε Φαντεβάλε (1958-1960) 
* Αρκάντζελο Τσερκούα (1961-1978) 

## Σημειώσεις


## Αναφορές

* Καλό παιδί, Ρίτσαρντ. Το μεγάλο, πρόσφατα ανακαλυμμένο μοζαϊκό πάτωμα του Qasr el-Lebia. Λονδίνο Ιλουστρέταντ Evening News , 14 Δεκεμβρίου 1957
* Γουίλιαμς, Γκουίν. Ο Πράσινος Όρος - ένας ανεπίσημος οδηγός για την Κυρεναϊκή και το Τζεμπέλ Αχντάρ της. Φάμπερ και Φάμπερ 1963

## Εξωτερικοί σύνδεσμοι

* Θεοδωριάς (Κασρ Λιβύη) 
Κατηγορία:Οικισμοί της Βυζαντινής Αυτοκρατορίας
Κατηγορία:Ρωμαϊκοί αρχαιολογικοί τόποι στη Λιβύη
Κατηγορία:Αρχαιολογικοί τόποι στη Λιβύη
Μάνιος Ακουίλλιος (ύπατος το 129 π.Χ.)

Ο **Μάνιος Ακουίλλιος**, λατιν.: *Manius Aquillius*, ήταν Ρωμαίος συγκλητικός, που υπηρέτησε ως ύπατος το 129 π.Χ. 

## Βιογραφία
Έβαλε τέλος στον πόλεμο που είχε διεξαχθεί εναντίον του Αριστόνικου, γιου του Ευμένους Β΄ βασιλιά της Περγάμου, και ο οποίος είχε σχεδόν τερματιστεί από τον προκάτοχό του, Μάρκο Περπέρνα. Κατά την επιστροφή του στη Ρώμη, κατηγορήθηκε από τον Πόπλιο Λέντουλο για κακή διοίκηση στην επαρχία του, την Ασία, αλλά απαλλάχθηκε δωροδοκώντας τους δικαστές. Τέλεσε θρίαμβο λόγω των επιτυχιών του στην Ασία, αλλά όχι μέχρι το 126 π.Χ.

Ένα κομμάτι μιας ομιλίας του Γάιου Γράκχου -σχετικά με την ανάρμοστη διαφθορά στην Δημοκρατία- υπάρχει σε σχέση με τις κατηγορίες που έγιναν εναντίον του Ακουιλλίου. Όταν το βασίλειο της Περγάμου κληρονομήθηκε από την Δημοκρατία, ο Ακουίλλιος ανέθεσε ένα από τα εδάφη της Περγάμου (Φρυγίας) στους βασιλείς της Βιθυνίας και του Πόντου. Αγοράστηκε από τον βασιλιά του Πόντου. Όσον αφορά τον νόμο σχετικά με το ποιος θα λάβει το βασίλειο (Lex Aquillia), οι συγκλητικού ήταν διαιρεμένοι, ισχυρίστηκε ο Γράκχος, σε τρία μέρη: εκείνοι που ήταν υπέρ του, εκείνοι που ήταν εναντίον του, και εκείνοι που σιωπούσαν. Ο Γράκχος παρατηρεί ότι η πρώτη ομάδα δωροδοκήθηκε από τον βασιλιά του Πόντου, η δεύτερη από τον βασιλιά της Βιθυνίας, και η τρίτη ήταν η πιο έξυπνη, επειδή αν και δέχθηκαν χρήματα από τους δύο βασιλείς, ωστόσο έκαναν κάθε πλευρά να πιστεύει ότι σιωπούσαν για το συμφέρον τους.

## Σημειώσεις

## Αναφορές
* Smith, William (editor); Dictionary of Greek and Roman Biography and Mythology, "Aquillius (1)", Boston, (1867)
* Smith, William, ed. (1870). "Aquilius (1)". Dictionary of Greek and Roman Biography and Mythology. Vol. 1. p. 253.

Κατηγορία:Ρωμαίοι ύπατοι του 2ου αιώνα π.Χ.
Δέκιμος Ιούνιος Βρούτος (ύπατος το 77 π.Χ.)

Ο **Δέκιμος Ιούνιος Βρούτος**, λατιν.: Decimus Junius Brutus (1ος αι. π.Χ.) ήταν Ρωμαίος πολιτικός που εκλέχθηκε ύπατος το 77 π.Χ.

## Σταδιοδρομία
Ήταν μέλος του πληβείου γένους των Ιουνίων: ο πατέρας του ήταν ο Δέκιμος Ιούνιος Βρούτος Καλλαϊκός και μητέρα του ήταν η Κλαυδία, είτε από το γένος των Πούλχρωντων είτε  Mαρκέλλων. Ήταν ένας από τους νέους ευγενείς, που πολέμησαν εναντίον του Λεύκιου Απούλειου Σατουρνίνου και τον σκότωσαν μαζί με τους οπαδούς του στην Κουρία Οστιλία. Ως ένας υποστηρικτής του δικτάτορα Λεύκιου Κορνήλιου Σύλλα, εκλέχθηκε πραίτωρ πιθανότατα το 80 π.Χ. Επικρίθηκε την υποστήριξή του στον Σύλλα μετά το τέλος εκείνου, από τον Μάρκο Αμιίλιο Λέπιδο.

Το 77 π.Χ. εκλέχθηκε ύπατος μαζί με τον Μάμερκο Αιμίλιο Λέπιδο Λιβιανό. Ούτε ο Ιούνιος Βρούτος ούτε ο ύπατος συνάδελφός του δέχτηκαν ανθυπατική διοίκηση στην Hispania για να βοηθήσουν τον Κόιντο Καικίλιο Μέτελλο Πίο στον Σερτοριανό Πόλεμο.

Το 74 π.Χ. ο Ιούνιος Βρούτος έβαλε τα κτήματά του για ασφάλεια σε έναν συγγενή του, ο οποίος αναφέρθηκε με κατηγορίες ενώπιον του Γ. Βέρες, του πραίτορα του άστεως. Ο Βρούτος ήταν ακόμα ζωντανός το 63 π.Χ., όταν η σύζυγός του, η Σεμπρωνία, συνελήφθη στη συνωμοσία της Κατιλίνα. Ήταν κατά τη διάρκεια μιας απουσίας του από τη Ρώμη, που οι συνωμότες είχαν συναντηθεί στο σπίτι του.

Η σύντομη πολιτική σταδιοδρομία του Ιουνίου Βρούτου εξηγείται από το γεγονός, ότι ήταν περισσότερο εμπλεκόμενος στις αστικές και νομικές σφαίρες της δημόσιας ζωής παρά στην πολιτική, και ήταν αξιόλογος ως ένας καλά εξοικειωμένος με την ελληνική και λατινική μάθηση.

## Προσωπική ζωή
Ο Βρούτος ήταν νυμφευμένος με μια γυναίκα που ονομάζεται Σεμπρωνία. Γιος του ήταν ο Δέκιμος Ιούνιος Βρούτος Αλβίνος, ένας από τους δολοφόνους του Ιούλιου Καίσαρα (να μη συγχέεται με τον μακρινό εξάδελφό του και συνάδελφο δολοφόνο Μάρκο Ιούνιο Βρούτο). Ο ιστορικός Ρόναλντ Σάυμ προτείνει ότι ο Βρούτος μπορεί να είχε νυμφευτεί και άλλη γυναίκα πριν από τη Σεμπρωνία, μια Ποστουμία (που μπορεί να ήταν αδελφή της Ποστουμίας συζύγου του Σέρβιου Σουλπίκιου Ρούφου), και δηλώνει ότι είναι πιθανό αυτή η Ποστουμία να ήταν η μητέρα του Δέκιμου Ιούνιου Βρούτου Αλβίνου, αντί της Σεμπρωνίας.

## Συγγενικές σχέσεις

## Αναφορές


## Πηγές
* Μπρέναν, Τ. Κόρι, Η Πρετευτική στη Ρωμαϊκή Δημοκρατία, Τόμος 2 (2000) 
* Γκουέν, Ερίχ Σ., *Η Τελευταία Γενιά της Ρωμαϊκής Δημοκρατίας* (1995) 
* Μπρότον, Τ. Ρόμπερτ Σ., *Οι Δικαστές της Ρωμαϊκής Δημοκρατίας*, Βόλ. ΙΙ (1951) 
* Σμιθ, Γουίλιαμ, λεξικό Ελληνικής και Ρωμαϊκής Βιογραφίας και Μυθολογίας, Τρίτο Τόμος (1867).

Κατηγορία:Ρωμαίοι ύπατοι του 1ου αιώνα π.Χ.
Λούντο Γκιουένς

Ο **Λούντο Γκιουένς** (Λιρ, 28 Οκτωβρίου 1923 – Αμβέρσα, 12 Οκτωβρίου 2002) ήταν Βέλγος αθλητής της σκοποβολής.

Το 1960 στο Ευρωπαϊκό πρωτάθλημα πήλινου στόχου του Παρισιού κέρδισε το αργυρό μετάλλιο στο ατομικό σκιτ και το 1965 στο Ευρωπαϊκό πρωτάθλημα της Λισαβόνας το χάλκινο μετάλλιο στο ομαδικό σκιτ.Στο Παγκόσμιο πρωτάθλημα σκοποβολής του Βίζμπαντεν το 1966 κατέλαβε την 8η θέση στο ατομικό σκιτ.

## Παραπομπές


Κατηγορία:Βέλγοι αθλητές της σκοποβολής
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Χαρούκα Κιταγκούτσι

Η **Χαρούκα Κιταγκούτσι** (ιαπ. 北口 榛花| , γενν. 16 Μαρτίου 1998) είναι Ιαπωνίδα αθλήτρια του στίβου, και συγκεκριμένα ακοντίστρια, χρυσή Ολυμπιονίκης το 2024 και παγκόσμια πρωταθλήτρια το 2023.

Η Κιταγκούτσι απέκτησε εμπειρία από διεθνείς αγώνες μικρότερων ηλικιακών κατηγοριών και πήρε μετάλλιο σε Πανεπιστημιάδα. Η αθλήτρια έχει επανειλημμένα καταρρίψει (και κατέχει μέχρι σήμερα) το εθνικό ρεκόρ Ιαπωνίας στον ακοντισμό, σημειώντας 66,00 μέτρα στην πατρίδα της το 2019 και 67,38 μ. στις Βρυξέλλες το 2023. Στο Παγκόσμιο Πρωτάθλημα Στίβου 2022 κέρδισε (με επίδοση 63,27 μέτρα) το χάλκινο μετάλλιο, με το οποίο έγινε η πρώτη Ιαπωνίδα στην ιστορία που κέρδισε μετάλλιο σε οποιοδήποτε αγώνισμα ρίψεως σε Παγκόσμιο Πρωτάθλημα ή Ολυμπιακούς Αγώνες. Στο Παγκόσμιο Πρωτάθλημα του 2023 στη Βουδαπέστη κέρδισε το χρυσό μετάλλιο με την έκτη και τελευταία της προσπάθεια, με ρίψη στα 66,73 μέτρα.

## Παραπομπές


Κατηγορία:Ιάπωνες αθλητές του στίβου
Κατηγορία:Ακοντιστές
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Γουίνφρεντ Γιάβι

Η **Γουίνφρεντ Μουτίλε Γιάβι** (αγγλ. *Winfred Mutile Yavi*, γενν. 31 Δεκεμβρίου 1999) είναι Κενυάτισσα στην καταγωγή αθλήτρια του στίβου, που ειδικεύεται στα 3.000 μέτρα στιπλ και άλλους δρόμους ημιαντοχής και αντοχής. Σε όλη την αθλητική σταδιοδρομία της αγωνίζεται με την εθνική ομάδα του Μπαχρέιν. Σημαντικότερη μέχρι σήμερα διάκρισή της ήταν το χρυσό μετάλλιο στους Ολυμπιακούς Αγώνες του 2024, ενώ κατέκτησε και το Παγκόσμιο Πρωτάθλημα Στίβου 2023, όταν νίκησε την Μπεατρίς Τσεπκόετς με καθαρή διαφορά 4,7 δευτερολέπτων. Είχε ήδη μεγάλη εμπειρία από παγκόσμια πρωταθλήματα: είχε συμμετάσχει σε αυτά του 2017, του 2019 και του 2022, όπου είχε καταλάβει την όγδοη και δύο τέταρτες θέσεις αντιστοίχως. Η Γιάβι έχει επίσης κερδίσει τρία χρυσά μετάλλια στους Ασιατικούς Αγώνες και άλλα δύο χρυσά σε Ισλαμικούς Αγώνες Αλληλεγγύης.

## Ατομικά ρεκόρ

* Δρόμος 1.500 μέτρων: 4:05,54, Ναϊρόμπι 2022
* Δρόμος 3.000 μέτρων: 9:10,5 (χειροχρονομέτρηση), Έμπου Κένυας 2016
** 3.000 μ. κλειστού στίβου: 8:39,64, Βαλ-ντε-Ρέιγ 2020, **πανασιατικό ρεκόρ**
* 2.000 μέτρα στιπλ: 5:56,83, Βερολίνο 2019
** 2000 μ. στιπλ κλειστού στίβου: 5:45.09, Λιεβέν Γαλλίας 2021
* 3.000 μέτρα στιπλ: 8:50,66, Γιουτζήν (ΗΠΑ) 2023

## Παραπομπές


Κατηγορία:Μπαχρεϊνοί αθλητές
Κατηγορία:Κενυάτες αθλητές του στίβου
Κατηγορία:Παγκόσμιοι πρωταθλητές στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Στήβεν Γκάρντινερ

: * *Για τον Άγγλο επίσκοπο του 16ου αιώνα δείτε [[Στέφανος Γκάρντινερ]].*

Ο **Στήβεν Γκάρντινερ** (αγγλ. *Steven Gardiner*, γενν. 12 Σεπτεμβρίου 1995) είναι αθλητής του στίβου από τις Μπαχάμες και συγκεκριμένα δρομέας ταχύτητας (σπρίντερ), που ειδικεύεται στον δρόμο των 400 μέτρων και στον δρόμο των 200 μέτρων. Είναι ο χρυσός Ολυμπιονίκης των 400 μέτρων στο Τόκιο και ο παγκόσμιος πρωταθλητής του 2019 στο ίδιο αγώνισμα, ενώ είχε κατακτήσει και το αργυρό μετάλλιο στο Παγκόσμιο Πρωτάθλημα Στίβου 2017. Ο χρόνος του στον τελικό αγώνα του Πρωταθλήματος του 2019, 43,48&nbsp;δευτερόλεπτα, παραμένει από τότε το εθνικό ρεκόρ της χώρας του και τον καθιστά τον έκτο ταχύτερο άνδρα στα 400 μέτρα. Ο αθλητής κατέχει επίσης το ρεκόρ για τις Μπαχάμες στα 200&nbsp;μέτρα, με επίδοση 19,75&nbsp;δευτερόλεπτα.

## Τα πρώτα χρόνια
Ο Γκάρντινερ γεννήθηκε στο Μέρφυ Τάουν του διαμερίσματος Κεντρικό Άμπακο, στις Μπαχάμες. Ως έφηβος, ο Στήβεν ήταν ανταγωνιστικός παίκτης στην πετοσφαίριση, αλλά έτρεχε και στον στίβο, όπου ήθελε να αγωνισθεί στα 100 μέτρα. Ωστόσο ο γυμναστής του σχολείου του είχε τη γνώμη ότι το μεγάλο ύψος του ήταν καταλληλότερο για τα 400 μέτρα. Εγγράφηκε στο σχολείο του μικρού νησιού Μουρ, όπου εντάχθηκε στον σύλλογο στίβου «Exterminators», με προπονητή τον πάστορα Άντονυ Γουίλιαμς.

## Παραπομπές


## Εξωτερικοί σύνδεσμοι

* Steven GARDINER
 

Κατηγορία:Δρομείς ταχύτητας 
Κατηγορία:Αθλητές στίβου από τις Μπαχάμες 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Αντρέ ντε Γκρας

Ο **Αντρέ ντε Γκρας** (*Andre De Grasse*, γενν. 10 Νοεμβρίου 1994) είναι Καναδός αθλητής του στίβου και συγκεκριμένα δρομέας ταχύτητας (σπρίντερ). Από τους πλέον επιτυχημένους ολυμπιακούς αθλητές της χώρας του, έχει κερδίσει 6 μετάλλια σε Ολυμπιακούς Αγώνες, αν και μόνο ένα χρυσό, στον δρόμο 200 μέτρων στους Ολυμπιακούς Αγώνες του Τόκιο.

Στο Παγκόσμιο Πρωτάθλημα Στίβου, ο Ντε Γκρας κέρδισε ένα χρυσό μετάλλιο ως μέλος της καναδικής ομάδας στη σκυταλοδρομία 4×100 μέτρων στο Πρωτάθλημα του 2022 και ένα χάλκινο στο ίδιο αγώνισμα το 2015. Επιπλέον, στα ατομικά αγωνίσματα έχει ένα αργυρό μετάλλιο, στα 200 μ. το 2019, και δύο χάλκινα. Είναι ο σημερινός κάτοχος του εθνικού καναδικού ρεκόρ στα 200 μ. με 19,62 δευτερόλεπτα, επίδοση που τον κατέστησε τον όγδοο ταχύτερο άνδρα στην ιστορία στο αγώνισμα αυτό.

Ο Ντε Γκρας είναι ο πρώτος Καναδός σπρίντερ στην ιστορία που κέρδισε τρία μετάλλια στην ίδια διοργάνωση Ολυμπιακών Αγώνων. Εκτός αυτού, το χρυσό μετάλλιό του στους Ολυμπιακούς Αγώνες του Τόκιο ήταν το πρώτο χρυσό ολυμπιακό μετάλλιο στον στίβο μετά από 25 χρόνια και το πρώτο συγκεκριμένα στα 200 μέτρα μετά από 93 χρόνια. Συνεπής στο «ραντεβού» του με το βάθρο των νικητών, έχει κερδίσει μετάλλιο σε κάθε τελικό αγώνα Ολυμπιακών και Παγκόσμιου Πρωταθλήματος που έχει τρέξει από το 2015 μέχρι το 2023.

## Παραπομπές


## Εξωτερικοί σύνδεσμοι

* Προσωπικός ιστότοπος του αθλητή από την επιχείρησή του
* Ο Αντρέ ντε Γκρας στον ιστότοπο του World Athletics

Κατηγορία:Καναδοί αθλητές του στίβου
Κατηγορία:Δρομείς ταχύτητας
Κατηγορία:Καναδοί Ολυμπιονίκες 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές στους Παναμερικανικούς Αγώνες 2015
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Τσέις Τζάκσον

Η **Τσέις Φόστερ Τζάκσον** (αγγλ. *Chase Foster Jackson*, γενν. 20 Ιουλίου 1994), με πατρικό επώνυμο **Ήλυ** (*Ealey*), είναι Αμερικανίδα αθλήτρια του στίβου, που ειδικεύεται στη σφαιροβολία. Πήρε το χρυσό μετάλλιο στο Παγκόσμιο Πρωτάθλημα Στίβου 2022, που διεξάχθηκε στην πατρίδα της (συγκεκριμένα στο Γιουτζήν του Όρεγκον), και έγινε έτσι η πρώτη Αμερικανίδα παγκόσμια πρωταθλήτρια σφαιροβολίας στην ιστορία. Επιπλέον, πραγματοποίησε τη νικητήρια ρίψη της εκεί στην πρώτη της προσπάθεια, γεγονός που σύμφωνα με τον ιστορικό του αθλητισμού Μπιλ Μάλον την καθιστά την πρώτη παγκόσμια πρωταθλήτρια σφαιροβολίας που κέρδισε με την πρώτη της προσπάθεια. Η Τσέις είναι παντρεμένη με τον Μιτς Τζάκσον.

Η Τσέις Φόστερ Ήλυ γεννήθηκε στο Σπρίνγκφιλντ του Ιλινόι, αλλά μεγάλωσε στο Λος Άλαμος του Νέου Μεξικού. Σπούδασε κατόπιν στο Πολιτειακό Πανεπιστήμιο της Οκλαχόμα, με την ομάδα του οποίου συμμετείχε στο πανεπιστημιακό πρωτάθλημα Big 12 Conference. Το 2013 η αθλήτρια είχε κερδίσει το χάλκινο μετάλλιο της σφαιροβολίας στο Παναμερικανικό Πρωτάθλημα στίβου νέων (κάτω των 20 ετών), που έγινε στο Μεδεγίν, με βολή στα 14,88 μέτρα. Το 2018, στην κατηγορία των γυναικών πλέον, πήρε την 4η θέση στο πρωτάθλημα κλειστού στίβου των ΗΠΑ, αλλά το επόμενο ήδη έτος ήρθε πρώτη τόσο στο πρωτάθλημα κλειστού στίβου όσο και στο πρωτάθλημα ανοικτού στίβου των ΗΠΑ. Το ίδιο έτος πάντως, συμμετέχοντας στο Παγκόσμιο Πρωτάθλημα Στίβου της Ντόχα, πήρε την έβδομη θέση, με βολή 18,82 μ. αν και είχε το ίδιο έτος επίδοση 19,68 μ.. Αργότερα μίλησε για τις ψυχικές προκλήσεις τού να συμμετέχει για πρώτη φορά σε μεγάλη παγκόσμια διοργάνωση. Τον χειμώνα του 2020-2021 η Τσέις προσβλήθηκε από τον κορωνοϊό. Στο Παγκόσμιο Πρωτάθλημα Κλειστού Στίβου 2022 η αθλήτρια ισοφάρισε το ρεκόρ σφυροβολίας των ΗΠΑ (και το ρεκόρ Βόρειας Αμερικής γενικότερα), που κατείχε η Μισέλ Κάρτερ, με επίδοση 20,21 μέτρα. Ακολούθησαν οι θρίαμβοι στα Παγκόσμια ανοικτού στίβου τόσο το 2022 όσο και το 2023, με ισάριθμα χρυσά μετάλλια στη σφαιροβολία και επιδόσεις 20,49 μ. και 20,43 μ. αντιστοίχως.

## Παραπομπές


## Εξωτερικοί σύνδεσμοι
* Η Τσέις Τζάκσον στον ιστότοπο του World Athletics

Κατηγορία:Σφαιροβόλοι
Κατηγορία:Αμερικανίδες αθλήτριες του στίβου
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024